المسيحيه فى الصعيد

المسيحية في صعيد مصر هي تاني اكبر ديانة في الصعيد ولكن بيعتبر الصعيد مركز المسيحية في مصر بسبب الكثافة المسيحية العالية فيه عكس باقي مصر.

بيعتبر الصعيد مركز المسيحية في الشرق الاوسط لان فيه اكبر عدد مسيحيين في الشرق الاوسط وبيعيش 80% من مسيحيين مصر في الصعيد وبيشكلوا حوالي 35% من سكان الصعيد.
250px|thumb|left|احتفالات دير درنكة في الصعيد
250px|thumb|left|احتفالات دير درنكة في الصعيد

 تاريخ المسيحية في الصعيد 
الصعيد بيعتبر مركز المسيحية في الشرق الاوسط وده لان الصعيد بيضم أكبر كتلة سكانية مسيحية في مصر وبيتوصف إنه المركز الرئيسي لوجود المسيحيين في مصر، وأكبر المناطق اللي فيها عدد مسيحيين في الشرق الأوسط من حيث التركز في مكان واحد. تقديرات كتير غير رسمية بتشير إن حوالي 80% من مسيحيي مصر عايشين في محافظات الصعيد.
وجود المسيحيين في الصعيد متوزع على مدن وقرى كتيرة خصوصا في المنيا واسيوط وسوهاج وقنا والاقصر.

التواجد المسيحي مش بس عددي، لكنه كمان مرتبط بتاريخ طويل من الأديرة والكنائس القديمة اللي لسه موجودة لحد دلوقتي.

تاريخ المسيحية في الصعيد بيرجع لفترة مبكرة جدا بعد دخول المسيحية مصر في القرن الأول الميلادي. الصعيد بقى مركز مهم للرهبنة والتعليم الديني خصوصا مع ظهور شخصيات رهبانية كبيرة كان ليها تأثير عالمي ومن أهمهم أنطونيوس الكبير وهو واحد من أهم الشخصيات في تاريخ المسيحية واتولد في الصعيد وبيعتبر مؤسس الحركة الرهبانية في العالم لأنه اختار يعيش في الجبال والصحاري للصلاة والتقشف وبسببه اتأسس أول شكل معروف للرهبنة وتأثيره وصل للعالم كله ورهبنته بدأت من الصعيد وانتشرت برا مصر ومن الشخصيات المهمة بردو هو الأنبا باخوم اللي اتولد في الصعيد وهو مؤسس الرهبنة الديرية في العالم وأسس أديرة كتيرة في الصعيد وحط قواعد واضحة للرهبنة اللي انتقلت بعد كده للعالم.

 الاحتفالات المسيحية في الصعيد 
الاحتفالات المسيحية في الصعيد ليها طابع خاص ومن أهم الأعياد اللي بيحتفلوا بيها هي عيد الميلاد وعيد القيامة، وبتكون المناسبات دي فرصة لتجمع العيلة والأقارب، وزيارات متبادلة بين المسلمين والمسيحيين في المدن والقرى في الصعيد وكمان في الصعيد ليهم اهتمام كبير بموالد القديسين وزيارة الأديرة المشهورة. الاحتفالات عادة بتكون بسيطة ومعتمدة على الطقوس الكنسية التقليدية.

من أشهر الاحتفالات المسيحية في الصعيد هو احتفال دير السيدة العذراء بدرنكة في أسيوط، اللي بيعتبر من أكبر التجمعات الدينية في مصر وبيستقبل عشرات الالاف من الزوار وبيعتبر من أهم الاحتفالات الدينية هناك.

 الصعيد مركز المسيحية في مصر 
يعيش 80% من المسيحيين في مصر في محافظات الصعيد وبيشكلوا حوالي 35% من سكان الصعيد وبيعتبر الصعيد هو مركز المسيحية والمسيحيين في مصر وبيشكلوا اغلبية سكانية في بعض الاماكن والقرى في الصعيد و99% او اكثر من المسيحيين في مصر ترجع اصولهم الى الصعيد. ومن اشهر الاحتفالات الدينية للمسيحيين في الصعيد هو احتفال صيام العذراء بدرنكة في اسيوط واللي يعتبر اكبر احتفال مسيحي في مصر والشرق الاوسط وبيصل عدد الزوار للاحتفال بمولد درنكة الى نصف مليون شخص.

 تركز المسيحيين في الصعيد 
شهد أول القرن العشرين اهتمام كبير من الدولة المصرية إنها تعمل إحصائيات سكانية بشكل منتظم، وكان من أهمها تعداد سنة 1907، اللي بيعتبر أول تعداد حديث بمعايير علمية نسبية في تاريخ مصر. الهدف منه كان إنه يدي صورة واضحة عن عدد السكان وتوزيعهم الجغرافي والديني والاجتماعي. ومن ضمن الحاجات اللي اهتموا بيها جدا كانت مسألة الانتماء الديني، فالتعداد ده شمل جداول فيها أرقام تفصيلية عن عدد المسلمين والأقباط وغيرهم. وبتقول بيانات التعداد إن المسلمين كانوا حوالي 91.8% من السكان، والأقباط 6.3%، وده بيورينا إنهم كانوا أكبر أقلية دينية في مصر وقتها.

وكشف التعداد ده كمان إن الوجود المسيحي كان أوضح بكتير من حيث العدد والنسبة في الصعيد، خصوصا في محافظات زي المنيا وأسيوط وجرجا (اللي هي سوهاج دلوقتي) وقنا، اللي كان فيها المسيحيين جزء أساسي من النسيج الاجتماعي والسكاني. وكمان بيبان من بيانات التعداد إن معظم المسيحيين في مصر وقتها كانوا عايشين في الصعيد. محافظات الصعيد كانت واخدة المراتب الأولى من حيث عدد ونسبة المسيحيين بالنسبة لإجمالي السكان.

في المنيا مثلا كانت النسبة عالية جدا، وكان فيه انتشار كبير للمسيحيين في المراكز والمدن والقرى، وفي أسيوط كانت النسبة متوازنة جدا لدرجة إن نسبة المسيحيين والمسلمين كانت متقاربة، وده خلى المحافظة دي تعتبر أكتر محافظة بتعبر عن الحضور المسيحي في مصر وقتها.

أما جرجا وقنا فكان ليهم حضور واضح جدا في الجنوب، وده بيأكد إن المسيحية كان ليها امتداد تاريخي قوي لحد جنوب الصعيد.

ومعدي التعداد نفسهم اتفاجئوا وقالوا إنهم "اتعجبوا من أعدادهم في الصعيد" وكمان قالوا إن "عمار الأقباط وجهرتهم في الصعيد"، ودي شهادة مهمة بتوضح إن الوجود المسيحي هناك كان كبير جدا لدرجة فاقت التوقعات في الوقت ده.

الموضوع مش بس أرقام، ده كمان بيوضح إن الصعيد كان هو المركز الحقيقي لثقل المسيحية المصرية، لأن فيه مجتمعات ريفية متماسكة احتفظت بخصوصيتها جنب المسلمين.

محافظات زي المنيا وأسيوط وسوهاج وقنا كانت أمثلة واضحة على مناطق المسيحيين فيها كان ليهم حضور كبير وكانوا جزء أساسي من المجتمع والاقتصاد، وده بيأكد إن الصعيد من أول القرن العشرين ولحد دلوقتي هو فعلا مركز الثقل الحقيقي للمسيحيين في مصر.

كمان تعداد 1907 ما اكتفاش إنه يجيب نسب عامة، لكن كمان قدم جداول تفصيلية بتوضح عدد الأقباط لكل ألف نسمة في المراكز الإدارية على مستوى الجمهورية. وبتوضح الجداول دي إن فيه فرق كبير بين الشمال والجنوب، ففي الصعيد كانت أعداد الأقباط بتتراوح بين 170 و293 شخص لكل ألف نسمة في كل مركز، يعني في بعض المراكز نسبتهم كانت بتقرب من التلت يعني حوالي 30% أو أكتر من السكان.

أما في وجه بحري فالأرقام كانت أقل بكتير، مكنتش بتعدي من 10 لـ30 شخص لكل ألف نسمة في المركز، يعني أقل من 3% في معظم المراكز.

الفرق الكبير ده بيبين إن الصعيد فعلا كان مركز الثقل الديموغرافي الحقيقي للمسيحيين في مصر، على عكس وجه بحري اللي كان وجودهم فيه بسيط جدا.

ومعدي التعداد نفسهم قالوا إنهم "اتعجبوا من أعدادهم في الصعيد"، عشان يوضحوا قد إيه كانوا مندهشين من قوة وجود المسيحيين في جنوب مصر مقارنة بالشمال.

 الطوائف المسيحية في الصعيد 
المسيحيين في الصعيد معظمهم بينتمي للكنيسة القبطية الأرثوذكسية حوالي 95% بينتموا ليها وهي الطائفة المسيحية الأكبر في مصر عموما وبتدير معظم الكنائس والأديرة هناك. كمان فيه وجود أقل لطوائف تانية زي الكنيسة الكاثوليكية والكنائس البروتستانتية وطوائف مسيحية اخرى.
 مصادر 

تصنيف:مصر
تصنيف:الكنيسه القبطيه الارثوذكسيه
تصنيف:المسيحيه حسب البلد